Tarvo Ploom
Tarvo Ploom (sündinud 23. augustil 1950 Tallinnas) on eesti motosportlane. Ta lõpetas 1968. aastal Tallinna 2. Keskkooli. Ploom hakkas mootorisporti harrastama 1967. aastal Kalevi AMK-s Richard Lauri juhendamisel, sai 1968. aastal ringrajasõidus noorte 50 cm3 klassis Nõukogude Liidu meistrivõistlustelt 2. koha, tuli ringrajasõidus (noorte 50 cm3) ja talimotokrossis (noorte 125 cm3) Eesti meistriks ning võitis Kalevi suursõidu (noorte 50 cm3). Ta oli aastatel 1996–2023 OÜ Ploomid juhataja.